A4-0319/97

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Ευρωπαϊκού Κοινοβουλίου και του Συμβουλίου περί της νομικής προστασίας σχεδίων και υποδειγμάτων (C4-0296/97 - 00/0464(COD)))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0296/97 - 00/0464(COD),

- έχοντας υπόψη τη γνωμοδότησή του σε πρώτη ανάγνωση ((EE C 287, της 30.10.1995, σελ. 157)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(93) 0344 ((EE C 345, της 23.12.1993, σελ. 14)),

- έχοντας υπόψη την τροποποιημένη πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(96)0066 ((EE C 142, της 14.5.1996, σελ. 7)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Νομικών Θεμάτων και Δικαιωμάτων των Πολιτών (A4-0319/97),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 2)

Αιτιολογική σκέψη 13

>Αρχικό κείμενο>

13. ότι η ατομικότητα του σχεδίου ή υποδείγματος πρέπει να βασίζεται στη συνολική εντύπωση που προκαλεί στον ενημερωμένο χρήστη ως προς το εάν το σχέδιο ή υπόδειγμα διαφέρει σαφώς από όλα τα υπάρχοντα σχέδια ή υποδείγματα, λαμβανομένης υπόψη της φύσης του προϊόντος, στο οποίο το σχέδιο ή υπόδειγμα έχει εφαρμοσθεί ή ενσωματωθεί, και ιδίως του βιομηχανικού κλάδου στον οποίο εντάσσεται και του βαθμού της ελευθερίας του δημιουργού κατά την εκπόνηση του σχεδίου ή υποδείγματος,

>Κείμενο μετά την ψηφοφορία στο ΕΚ>

13. ότι η ατομικότητα του σχεδίου ή υποδείγματος πρέπει να βασίζεται στη συνολική εντύπωση που προκαλεί στον ενημερωμένο χρήστη ως προς το εάν το σχέδιο ή υπόδειγμα διαφέρει από όλα τα υπάρχοντα σχέδια ή υποδείγματα, λαμβανομένης υπόψη της φύσης του προϊόντος, στο οποίο το σχέδιο ή υπόδειγμα έχει εφαρμοσθεί ή ενσωματωθεί, και ιδίως του βιομηχανικού κλάδου στον οποίο εντάσσεται και του βαθμού της ελευθερίας του δημιουργού κατά την εκπόνηση του σχεδίου ή υποδείγματος,

(Τροπολογία 3)

Άρθρο 3, παράγραφος 3, σημείο α)

>Αρχικό κείμενο>

α) το συστατικό, παρά την ενσωμάτωση στο σύνθετο προϊόν, ευλόγως αναμένεται ότι θα παραμένει ορατό κατά τη συνήθη χρήση του προϊόντος, και

>Κείμενο μετά την ψηφοφορία στο ΕΚ>

α) το συστατικό, μετά την ενσωμάτωση στο σύνθετο προϊόν, παραμένει ορατό κατά τη συνήθη χρήση του προϊόντος, και

(Τροπολογία 4)

Άρθρο 3, παράγραφος 4

>Αρχικό κείμενο>

4. Ως «συνήθης χρήση» κατά την έννοια της παραγράφου 3 στοιχείο (α) νοείται κάθε χρήση εκτός της συντήρησης, της εξυπηρέτησης και της επισκευής.

>Κείμενο μετά την ψηφοφορία στο ΕΚ>

4. Ως «συνήθης χρήση» κατά την έννοια της παραγράφου 3 στοιχείο (α) νοείται η χρήση εκ μέρους του τελικού καταναλωτή, χωρίς να περιλαμβάνονται τα μέτρα συντήρησης, εξυπηρέτησης και επισκευής.

(Τροπολογία 5)

Άρθρο 6, παράγραφος 3

>Αρχικό κείμενο>

3. Η παράγραφος 2 εφαρμόζεται επίσης αν το σχέδιο ή υπόδειγμα έχει διατεθεί στο κοινό συνεπεία καταχρηστικής συμπεριφοράς έναντι του δημιουργού ή του διαδόχου του.

>Κείμενο μετά την ψηφοφορία στο ΕΚ>

3. Η παράγραφος 2 εφαρμόζεται επίσης αν το σχέδιο ή υπόδειγμα έχει διατεθεί στο κοινό συνεπεία καταχρηστικής συμπεριφοράς έναντι του δημιουργού ή του διαδόχου του, εκτός και εάν έχει προκύψει, συνεπεία αυτής της καταχρηστικής συμπεριφοράς, καταχωρημένο κοινοτικό σχέδιο ή δικαίωμα σε σχέδιο καταχωρημένο στο αντίστοιχο μέλος.

(Τροπολογία 6)

Άρθρο 7, παράγραφος 2

>Αρχικό κείμενο>

2. Η καταχώρηση δεν παρέχει δικαιώματα επί των χαρακτηριστικών της εμφάνισης σχεδίου ή υποδείγματος, τα οποία πρέπει υποχρεωτικώς να αναπαραχθούν με την ακριβή μορφή και τις διαστάσεις τους, ώστε το προϊόν στο οποίο ενσωματώνεται ή εφαρμόζεται το σχέδιο ή υπόδειγμα να μπορεί να συνδεθεί μηχανικά με άλλο προϊόν ή να τοποθετηθεί μέσα, γύρω ή επάνω σε άλλο προϊόν ώστε κάθε ένα από αυτά να μπορεί να επιτελεί τη λειτουργία του.

>Κείμενο μετά την ψηφοφορία στο ΕΚ>

2. Η καταχώρηση δεν παρέχει δικαιώματα επί των χαρακτηριστικών της εμφάνισης σχεδίου ή υποδείγματος, τα οποία πρέπει να αναπαραχθούν ώστε το προϊόν στο οποίο ενσωματώνεται ή εφαρμόζεται το σχέδιο ή υπόδειγμα να μπορεί να συνδεθεί μηχανικά με άλλο προϊόν ή να τοποθετηθεί μέσα, γύρω ή επάνω σε άλλο προϊόν ώστε κάθε ένα από αυτά να μπορεί να επιτελεί τη λειτουργία του.

(Τροπολογία 7)

Άρθρο 10

>Αρχικό κείμενο>

Με την καταχώρηση, ένα σχέδιο ή υπόδειγμα που πληροί τις προϋποθέσεις του άρθρου 3 παράγραφος 2 προστατεύεται επί μία ή περισσότερες περιόδους πέντε ετών από την ημερομηνία κατάθεσης της αίτησης καταχώρησης. Η διάρκεια της προστασίας μπορεί να παραταθεί αιτήσει του δικαιούχου, για μία ή περισσότερες περιόδους πέντε ετών, με όριο τα είκοσι πέντε χρόνια από την ημερομηνία κατάθεσης της αίτησης.

>Κείμενο μετά την ψηφοφορία στο ΕΚ>

Με την καταχώρηση, ένα σχέδιο ή υπόδειγμα που πληροί τις προϋποθέσεις του άρθρου 3 παράγραφος 2 προστατεύεται επί μία ή περισσότερες περιόδους πέντε ετών από την ημερομηνία κατάθεσης της αίτησης καταχώρησης. Ο δικαιούχος μπορεί να ανανεώσει τη διάρκεια προστασίας, για μία ή περισσότερες περιόδους πέντε ετών, με όριο τα είκοσι πέντε χρόνια από την ημερομηνία κατάθεσης της αίτησης.

(Τροπολογία 9)

Άρθρο 13, παράγραφος 2, εισαγωγική πρόταση

>Αρχικό κείμενο>

2. Εξάλλου, τα δικαιώματα που παρέχει η καταχώρηση σχεδίου ή υποδείγματος δεν εκτείνονται:

>Κείμενο μετά την ψηφοφορία στο ΕΚ>

2. Εξάλλου, τα δικαιώματα που παρέχει η καταχώρηση σχεδίου ή υποδείγματος δεν είναι δυνατό να ασκηθούν σε ό,τι αφορά:

(Τροπολογία 10)

Άρθρο 14

>Αρχικό κείμενο>

Μεταβατική διάταξη

>Κείμενο μετά την ψηφοφορία στο ΕΚ>

Χρήση σχεδίου ή υποδείγματος στο πλαίσιο επισκευής.

>Αρχικό κείμενο>

Έως ότου εγκριθούν τροποποιήσεις της παρούσας οδηγίας κατόπιν προτάσεων της Επιτροπής βάσει του άρθρου 18, τα κράτη μέλη δύνανται να διατηρήσουν σε ισχύ ή να θεσπίσουν διατάξεις που αφορούν τη χρήση προστατευόμενου σχεδίου ή υποδείγματος με σκοπό την επισκευή ενός σύνθετου προϊόντος κατά τρόπο ώστε να αποκατασταθεί η αρχική του εμφάνιση, όταν το προϊόν στο οποίο ενσωματώνεται ή εφαρμόζεται το σχέδιο ή υπόδειγμα αποτελεί συστατικό ενός σύνθετου προϊόντος από την εμφάνιση του οποίου εξαρτάται το προστατευόμενο σχέδιο ή υπόδειγμα.

>Κείμενο μετά την ψηφοφορία στο ΕΚ>

1. Κατά παρέκκλιση από το άρθρο 12, τα δικαιώματα που παρέχει το σχέδιο ή υπόδειγμα δεν ασκούνται έναντι τρίτων που το χρησιμοποιούν υπό τον όρο ότι:

α) το προϊόν στο οποίο ενσωματώνεται ή εφαρμόζεται το σχέδιο ή υπόδειγμα αποτελεί συστατικό ενός σύνθετου προϊόντος από την εμφάνιση του οποίου εξαρτάται το προστατευόμενο σχέδιο ή υπόδειγμα[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

β) η χρήση αυτή έχει ως σκοπό να επιτρέψει την επισκευή ενός σύνθετου προϊόντος ώστε να επανέλθει στην αρχική του εμφάνιση[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

γ) το κοινό ενημερώνεται σχετικά με την προέλευση του προϊόντος που χρησιμοποιείται για την επισκευή με σχετική ανεξίτηλη επισήμανση, όπως η επίθεση εμπορικού σήματος ή εμπορικής επωνυμίας, ή με οποιοδήποτε άλλο πρόσφορο μέσο[semigr ] και

>Αρχικό κείμενο>

>Κείμενο μετά την ψηφοφορία στο ΕΚ>

δ) ο τρίτος έχει:

>Αρχικό κείμενο>

>Κείμενο μετά την ψηφοφορία στο ΕΚ>

i) γνωστοποιήσει στο δικαιούχο την πρόθεσή του να χρησιμοποιήσει το σχέδιο ή υπόδειγμα[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

ii) προσφέρει στο δικαιούχο δίκαιη και λογική αμοιβή για την εν λόγω χρήση[semigr ] και

>Αρχικό κείμενο>

>Κείμενο μετά την ψηφοφορία στο ΕΚ>

iii) προσφέρεται να ενημερώνει τον δικαιούχο συστηματικά και με αξιόπιστο τρόπο σχετικά με την κλίμακα της χρήσης του σχεδίου ή υποδείγματος που γίνεται βάσει της παρούσας διάταξης.

>Αρχικό κείμενο>

>Κείμενο μετά την ψηφοφορία στο ΕΚ>

2.Εφόσον δεν έχει συμφωνηθεί διαφορετικά, τις υποχρεώσεις που αναφέρονται στην παράγραφο 1 στοιχείο δ) αναλαμβάνει ο κατασκευαστής ή, σε περίπτωση εισαγωγής συστατικού που δεν κατασκευάζεται στο κράτος μέλος όπου ισχύει η προστασία, ο εισαγωγέας του συστατικού στο οποίο έχει ενσωματωθεί ή εφαρμοσθεί το σχέδιο ή υπόδειγμα.

>Αρχικό κείμενο>

>Κείμενο μετά την ψηφοφορία στο ΕΚ>

3. Ως βάση για τον υπολογισμό της αμοιβής λαμβάνεται κατά κύριο λόγο η επένδυση που έγινε για τη δημιουργία του σχετικού σχεδίου ή υποδείγματος.

>Αρχικό κείμενο>

>Κείμενο μετά την ψηφοφορία στο ΕΚ>

4. Η παράγραφος 1 δεν εφαρμόζεται αν ο δικαιούχος προσκομίσει αποδείξεις για την υποστήριξη του ισχυρισμού του ότι το μέρος το οποίο υπέχει τις υποχρεώσεις βάσει της παραγράφου 1 στοιχείο δ) δεν είναι σε θέση ή δεν θέλει να συμμορφωθεί με αυτές ή να καταβάλει την αμοιβή που έχει προσφέρει.

(Τροπολογία 11)

Άρθρο 15

>Αρχικό κείμενο>

Τα δικαιώματα που παρέχει η καταχώρηση σχεδίου ή υποδείγματος δεν εκτείνονται στις πράξεις που αφορούν ένα προϊόν στο οποίο έχει ενσωματωθεί ή εφαρμοσθεί ένα σχέδιο ή υπόδειγμα που εμπίπτει στο πεδίο προστασίας του σχετικού δικαιώματος, όταν το προϊόν έχει διατεθεί στην αγορά της Κοινότητας από τον ίδιο τον δικαιούχο του σχεδίου ή υποδείγματος ή με τη συναίνεσή του.

>Κείμενο μετά την ψηφοφορία στο ΕΚ>

Τα δικαιώματα που παρέχει η καταχώρηση σχεδίου ή υποδείγματος δεν εκτείνονται στις πράξεις που αφορούν ένα προϊόν στο οποίο έχει ενσωματωθεί ή εφαρμοσθεί ένα σχέδιο ή υπόδειγμα που εμπίπτει στο πεδίο προστασίας του σχετικού δικαιώματος, όταν το προϊόν έχει διατεθεί στην αγορά της Κοινότητας από τον ίδιο τον δικαιούχο του σχεδίου ή υποδείγματος ή με τη συναίνεσή του ή σύμφωνα με τις διατάξεις του άρθρου 14.

(Τροπολογία 12)

Άρθρο 15α (νέο)

>Κείμενο μετά την ψηφοφορία στο ΕΚ>

Άρθρο 15α

1. Το Δικαστήριο που είναι αρμόδιο για την εκδίκαση αγωγών για προσβολή δικαιωμάτων σε σχέδια ή υποδείγματα ή για τη συζήτηση αιτήσεων λήψης ασφαλιστικών μέτρων διατάσσει, κατόπιν αιτήσεως του δικαιούχου και εφόσον δεν υπάρχουν ειδικοί λόγοι περί του αντιθέτου, να παρασχεθούν στον εν λόγω δικαιούχο πληροφορίες σχετικά με την προέλευση και την πορεία εμπορικής διανομής των αγαθών τα οποία ο τελευταίος ισχυρίζεται ότι παραβιάζουν δικαίωμα σε σχέδιο ή υπόδειγμα, εφόσον ο παραλήπτης της διαταγής:

>Κείμενο μετά την ψηφοφορία στο ΕΚ>

α) έχει διαπιστωθεί ότι έχει στην κατοχή του, για εμπορικούς σκοπούς, τέτοια αγαθά, ή

>Κείμενο μετά την ψηφοφορία στο ΕΚ>

β) σύμφωνα με δήλωση προσώπου που ορίζεται στο στοιχείο α) αποτελεί αφετηρία ή σύνδεσμο στην πορεία εμπορικής διανομής των εν λόγω αγαθών.

>Κείμενο μετά την ψηφοφορία στο ΕΚ>

2. Οι πληροφορίες που αναφέρονται στην παράγραφο 1 περιλαμβάνουν:

>Κείμενο μετά την ψηφοφορία στο ΕΚ>

α) τα ονόματα και τις διευθύνσεις των παραγωγών, προμηθευτών και άλλων προηγούμενων κατόχων του προϊόντος και των εμπόρων παραληπτών ή των λιανοπωλητών, καθώς και

>Κείμενο μετά την ψηφοφορία στο ΕΚ>

β) πληροφορίες σχετικά με την ποσότητα των προϊόντων που έχουν παραχθεί, διανεμηθεί, παραληφθεί ή παραγγελθεί.

>Κείμενο μετά την ψηφοφορία στο ΕΚ>

3. Οι παράγραφοι 1 και 2 ισχύουν με την επιφύλαξη άλλων διατάξεων:

>Κείμενο μετά την ψηφοφορία στο ΕΚ>

α) με τις οποίες παρέχονται στο δικαιούχο ευρύτερα δικαιώματα ενημέρωσης[semigr ]

>Κείμενο μετά την ψηφοφορία στο ΕΚ>

β) που ρυθμίζουν τη χρήση των πληροφοριών τις οποίες αφορά το παρόν άρθρο σε ποινικές ή αστικές υποθέσεις[semigr ]

>Κείμενο μετά την ψηφοφορία στο ΕΚ>

γ) που ρυθμίζουν τα σχετικά με την αστική ευθύνη η οποία ανακύπτει από την κατάχρηση δικαιώματος ενημέρωσης[semigr ]

>Κείμενο μετά την ψηφοφορία στο ΕΚ>

δ) που παρέχουν τη δυνατότητα άρνησης παροχής πληροφοριών που θα υποχρέωναν το πρόσωπο το οποίο αναφέρεται στην παράγραφο 1 να παραδεχθεί την ύπαρξη της προσβολής του δικαιώματος.

(Τροπολογία 13)

Άρθρο 18

>Αρχικό κείμενο>

Πέντε έτη μετά την ημερομηνία εφαρμογής που ορίζεται στο άρθρο 19, η Επιτροπή υποβάλλει ανάλυση σχετικά με τις συνέπειες των διατάξεων της παρούσας οδηγίας για την κοινοτική βιομηχανία, τους καταναλωτές, τον ανταγωνισμό και τη λειτουργία της εσωτερικής αγοράς. Η Επιτροπή προτείνει στο Ευρωπαϊκό Κοινοβούλιο και το Συμβούλιο τις τυχόν τροποποιήσεις της παρούσας οδηγίας που απαιτούνται για την ολοκλήρωση της εσωτερικής αγοράς όσον αφορά συστατικά σύνθετων προϊόντων και οποιεσδήποτε άλλες τροποποιήσεις κρίνει αναγκαίες.

>Κείμενο μετά την ψηφοφορία στο ΕΚ>

Πέντε έτη μετά την ημερομηνία εφαρμογής που ορίζεται στο άρθρο 19, η Επιτροπή υποβάλλει ανάλυση σχετικά με τις συνέπειες των διατάξεων της παρούσας οδηγίας για τον ανταγωνισμό και τη λειτουργία της εσωτερικής αγοράς, καθώς και για τους περισσότερο επηρεαζόμενους τομείς της κοινοτικής βιομηχανίας, ιδιαίτερα τους κατασκευαστές σύνθετων προϊόντων και τους κατασκευαστές συστατικών, όπως και για τους καταναλωτές. Η Επιτροπή προτείνει στο Ευρωπαϊκό Κοινοβούλιο και το Συμβούλιο τις τυχόν τροποποιήσεις της παρούσας οδηγίας που θα κριθούν σκόπιμες, μετά από διαβουλευση με τα περισσότερο επηρεαζόμενα μέρη.